અક્ષય કુમાર એક તરફ ‘ગબ્બર’ અને ‘એરલિફ્ટ’ જેવી ફિલ્મો કરીને પોતાની કરિયરને એક નવી દિશા અાપી રહ્યો છે તો બીજી તરફ કોમેડી ફિલ્મોમાં તેનો સિલસિલો ચાલુ છે. તાજેતરમાં તેની ‘હાઉસફૂલ-૩’ ફિલ્મ રિલીઝ થઈ. ‘હાઉસફૂલ’ સિરીઝની અા ફિલ્મ લોકોઅે વખાણી. બોલિવૂડના ખેલાડી અક્ષય કુમારની ઘણી ફિલ્મોનું ટાઈટલ ખેલાડીથી શરૂ થાય છે. તેના પરથી અે વાત નક્કી છે કે તેને રમતગમતનો શોખ હશે. તે કહે છે કે હા, અે વાત સાચી છે કે મને રમતગમત પસંદ છે. ફક્ત મને નહીં, પરંતુ દરેક વ્યક્તિને રમત ગમતી હોય છે, જોકે રમતને લઈને લોકોની પસંદ અલગ હોય છે. કોઈને કબડ્ડી ગમે છે તો કોઈને કુસ્તી. કોઈને ક્રિકેટ ગમે છે તો કોઈને ફૂટબોલ, પરંતુ દરેક રમતની પાછળ એક જ અર્થ છે તમારું સ્વાસ્થ્ય.